ਜੰਡੀ ਵੱਢਣਾ
40-50 ਸਾਲ ਪਹਿਲਾਂ ਵਿਆਹ ਦੀ ਇੱਕ ਰਸਮ ਆਮ ਹੁੰਦੀ ਸੀ -ਜੰਡੀ ਵੱਢਣਾ 
ਬਰਾਤ ਚੜ੍ਹਨ ਤੋਂ ਪਹਿਲਾਂ ਵਿਆਂਦੜ, ਆਪਣੀ ਕਿਰਪਾਨ ਨਾਲ ਜੰਡ ਦੇ ਰੁਖ ਨੂੰ ਟੱਕ ਲਾਉਂਦਾ ਸੀ। ਅੱਜ-ਕੱਲ੍ਹ ਇਹ ਰਸਮ ਕਿਤੇ ਕਿਤਾਈਂ ਦੇਖਣ ਨੂੰ ਮਿਲਦੀ ਹੈ। 
ਪਹਿਲਾਂ ਬਰਾਤਾਂ ਕਈ-ਕਈ ਰਾਤਾਂ ਵਾਟ ਕੱਟ ਕੇ ਪਹੁੰਚਦੀਆਂ ਸਨ। ਕਿਉਂ ਜੋ ਲਾੜਾ ਇਸ ਬਰਾਤ ਦੀ ਅਗਵਾਈ ਕਰ ਰਿਹਾ ਹੁੰਦਾ ਸੀ ਉਹਦੀ ਤਲਵਾਰ ਜਾਂ ਕਿਰਪਾਨ ਦੀ ਧਾਰ ਜਾਚਣ ਲਈ ਇਸ ਰੀਤ ਦਾ ਆਰੰਭ ਹੋਇਆ ਹੋਵੇਗਾ। ਅੱਜਕੱਲ੍ਹ ਜਦੋਂ ਹਾਲਾਤ ਬਦਲ ਗਏ ਹਨ ਪਰ ਇਸ ਰਸਮ ਦੀ ਰਹਿੰਦ-ਖੂੰਹਦ ਅਜੇ ਵੀ ਦੇਖਣ ਨੂੰ ਮਿਲ ਜਾਂਦੀ ਹੈ।